НАЦРТ

На основу члана 7. члана 11. став 1. и члана 18. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 - др. закон), члана 32. став 1. тачка 3) Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) и члана 40. Статута општине Жабари ("Службени гласник општине Жабари", број 1/19), Скупштина општине Жабари, на седници, одржаној \_\_\_\_\_\_\_\_\_\_\_2022. године, донела је

**ОДЛУКУ**

**О ЛОКАЛНИМ КОМУНАЛНИМ ТАКСАМА**

**Члан 1**

Овом Одлуком уводе се локалне комуналне таксе (у даљем тексту: комуналне таксе) за коришћење права, предмета и услуга на територији општине Жабари и утврђују обвезници, висина, олакшице, рокови и начин плаћања.

**Члан 2**

Комунална такса плаћа се за:

1) истицање фирме на пословном простору;

2) држање моторних друмских и прикључних возила, осим пољопривредних возила и машина;

3) држање средстава за игру ("забавне игре");

**Члан 3**

Обвезник комуналне таксе је корисник права, предмета или услуга за чије је коришћење прописано плаћање комуналне таксе.

Таксена обавеза настаје даном почетка коришћења права, предмета и услуга за чије је коришћење прописано плаћање комуналне таксе.

Таксена обавеза траје док траје коришћење права, предмета или услуге.

Таксена обавеза за плаћање комуналне таксе за истицање фирме на пословном простору настаје даном издавања решења о регистрацији од стране надлежног органа и траје док обвезник не пријави престанак коришћења права, предмета или услуге.

Таксена обавеза за плаћање комуналне таксе за држање средстава за игру настаје даном почетка држања средстава за игру у пословном простору обвезника и траје док обвезник не пријави престанак коришћења права, предмета или услуге.

**Члан 4**

Комуналне таксе утврђују се у различитој висини зависно од врсте делатности, површине и техничко-употребних карактеристика објеката, величине правног лица у смислу закона којим се уређује рачуноводство, висине годишњег прихода и по деловима територије, односно у зонама у којима се налазе објекти, предмети или врше услуге за које се плаћају таксе и то:

ПРВА ЗОНА – обухвата насељено место Жабари.

ДРУГА ЗОНА – обухвата насељена места и то: Александровац, Влашки До, Симићево, Ореовица, Породин.

ТРЕЋА ЗОНА – обухвата насељена места и то: Четереже, Брзоходе, Кочетин, Миријево, Свињарево, Тићевац, Полатна, Сибница, Витежево.

**Члан 5**

Обвезник комуналне таксе за држање средстава за игру ("забавне игре") дужан је да поднесе пријаву за утврђивање обавезе по основу комуналне таксе Одељењу за буџет и финансије – Одсеку за утврђивање и наплату локалних прихода, у року од 15 дана од дана почетка држања средстава на игру.

**Члан 6**

Обвезник комуналне таксе за истицање фирме на пословном простору дужан је да поднесе пријаву за утврђивање обавезе по основу комуналне таксе Одељењу за буџет и финансије – Одсеку за утврђивање и наплату локалних прихода у року од 15 дана од дана издавања решења о регистрацији од стране надлежног органа преко портала Јединственог информационог система локалних пореских администрација.

Обвезник комуналне таксе за истицање фирме на пословном простору који је поднео пријаву није у обавези да за исти пословни простор подноси нову пријаву, осим у случају промене података садржаних у пријави које се односе на промену пословног седишта.

Обвезник комуналне таксе за истицање фирме на пословном простору дужан је да сваке године, а по изради редовних финансијских извештаја исте достави Одељењу за буџет и финансије– Одсеку за утврђивање и наплату локалних прихода као и обавештење о разврставању према закону којим се уређује рачуноводство.

У случају да обвезник не поднесе пријаву и наведену документацију у наведеним роковима, надлежни орган ће донети решење на основу података органа који врши упис у регистар као и на основу података других надлежних органа.

**Члан 7**

Обвезник комуналне таксе дужан је да сваку насталу промену која утиче на настанак, промену или престанак таксене обавезе пријави Одељењу за буџет и финансије – Одсеку за утврђивање и наплату локалних прихода у року од 15 дана од дана настанка промене.

**Члан 8**

Комунална такса се плаћа:

- на основу решења Одељења за буџет и финансије – Одсека за утврђивање и наплату локалних прихода

- приликом регистрације возила.

**Члан 9**

Комуналне таксе не плаћају се за коришћење права, предмета и услуга од стране државних органа и организација, органа и организација локалне самоуправе и јавних служби које се финансирају из општине Жабари.

**Члан 10**

У погледу начина утврђивања комуналне таксе, поступка по правним лековима, застарелости, наплате, начина и рокова плаћања, камате, повраћаја, принудне наплате и осталог што није посебно уређено овом одлуком, примењују се одредбе Закона о пореском поступку и пореској администрацији.

**Члан 11**

Уплата прихода од комуналних такси врши се на рачуне код Управе за трезор Републике Србије, прописане Правилником о условима и начину вођења рачуна за уплату јавних прихода и распоред средстава са тих рачуна ("Сл. гласник РС", бр. 16/2016, 49/2016, 107/2016, 46/2017, 114/2017, 36/2018 ….10/22 - др. закон), с позивом на број назначен у решењу надлежног органа.

**Члан 12**

Државни органи и организације, органи територијалне аутономије и локалне самоуправе, јавне службе и организације које издају одобрења за коришћење предмета, права и услуга или воде евиденцију о коришћењу предмета, права и услуга, за које се плаћа комунална такса, дужни су да по службеној дужности доставе Одељењу за буџет и финансије – Одсеку за утврђивање и наплату локалних прихода акте од значаја за утврђивање и наплату комуналне таксе.

**Члан 13**

Новчаном казном у износу од 75.000,00 динара казниће се за прекршај правно лице ако:

1) не поднесе или не поднесе у прописаном року надлежном органу пријаву за утврђивање обавезе по основу комуналне таксе за држање средстава за игру (члан 5. Одлуке);

2) не поднесе или не поднесе у прописаном року надлежном органу пријаву за утврђивање обавезе по основу истицања фирме на пословном простору (члан 6. став 1. Одлуке);

3) не достави или не достави у прописаном року финансијски извештај или обавештење о разврставању (члан 6. став 3. Одлуке).

4) не пријави или не пријави у прописаном року надлежном органу сваку насталу промену која утиче на настанак, промену или престанак таксене обавезе (члан 7. Одлуке).

За прекршај из става 1. овог члана казниће се одговорно лице у правном лицу новчаном казном од 10.000,00 динара.

За прекршај из става 1. овог члана казниће се предузетник новчаном казном од 35.000,00 динара.

За прекршаје из овог члана, инспектор за утврђивање, контролу и наплату изворних јавних прихода издаје прекршајни налог у складу са законом.

**Члан 14**

Саставни део ове одлуке је Таксена тарифа утврђена за поједина права, предмете и услуге.

**Члан 15**

Даном почетка примене ове одлуке престаје да важи Одлука о комуналним таксама ("Сл. Гласник општине Жабари", број 22/2021).

**Члан 16**

Ова одлука ступа на снагу осмог дана од дана објављивања у "Службеном гласнику општине Жабари", а примењиваће се од 01.01.2023. године.

**ТАКСЕНА ТАРИФА**

**ТАРИФНИ БРОЈ 1.**

1. Локална комунална такса за истицање фирме на пословном простору (у даљем тексту: такса) утврђује се на годишњем нивоу у зависности од регистроване претежне делатности обвезника, односно према делатности обвезника сходно Закону и Уредби о класификацији делатности а за чије обављање се издаје одобрење, односно сертификат надлежног органа, а која није регистрована као претежна делатност, величине правног лица у смислу закона којим се уређује рачуноводство и по зонама у којима се налази пословни објекат на којем је истакнута фирма.

2. Делатности су распоређене у оквиру следећих група и то:

**Група I**

**Делатности**

- банкарства

- осигурања и реосигурања имовине и лица

- производње и трговине нафтом и дериватима нафте

- производње и трговине на велико дуванским производима

- поштанских, мобилних и телефонских услуга

- електропривреде

- казина, коцкарнице, кладионице, бинго сала и пружања коцкарских услуга и приређивање игара на срећу

- услуге припремања и послуживања пића - када се односи на ноћне барове и дискотеке - шифра 56 30

**у динарима**

|  |  |  |  |  |
| --- | --- | --- | --- | --- |
| **Комунална такса за истицање фирме** | | **Прва зона** | **Друга зона** | **Трећа зона** |
| **1.** | **Банкарство, осигурања имовине и лица** | 194.400,00 | 172.800,00 | 151.200,00 |
| **2.** | **Производња и трговина нафтом и дериватима нафте** | 237.600,00 | 216.000,00 | 194.400,00 |
| **3.** | **Производња и трговина на велико дуванским производима** | 237.600,00 | 216.000,00 | 194.400,00 |
| **4.** | **Поштанске, мобилне и телефонске услуге** | 151.200,00 | 140.400,00 | 118.800,00 |
| **5.** | **Електропривреда** | 237.600,00 | 216.000,00 | 194.400,00 |
| **6.** | **Казина, коцкарнице, кладионице, бинго сале и пружање коцкарских услуга ноћних барова** | 280.800,00 | 259.200,00 | 216.000,00 |

**Група II**

**- велика правна лица која обављају све остале делатности осим делатности групе I**

**у динарима**

|  |  |  |  |  |
| --- | --- | --- | --- | --- |
| **Комунална такса за истицање фирме** | | **Прва зона** | **Друга зона** | **Трећа зона** |
| **1.** | **Велика правна лица** | 108.000,00 | 97.200,00 | 86.400,00 |

**Група III**

**- средња правна лица koja oбављају све остале делатности осим оних који обављају делатност групе I**

**у динарима**

|  |  |  |  |  |
| --- | --- | --- | --- | --- |
| **Комунална такса за истицање фирме** | | **Прва зона** | **Друга зона** | **Трећа зона** |
| **1.** | **Средња правна лица** | 77.760,00 | 69.120,00 | 61.560,00 |

**Група IV**

**- мала и микро правна лица и предузетници који имају годишњи приход преко 50.000.000,00 динара, осим оних који обављају делатност групе I**

**у динарима**

|  |  |  |  |  |
| --- | --- | --- | --- | --- |
| **Комунална такса за истицање фирме** | | **Прва зона** | **Друга зона** | **Трећа зона** |
| **1.** | **Микро и мала правна лица и предузетници – преко 50.000.000,00 динара** | 64.800,00 | 58.320,00 | 32.400,00 |

**НАПОМЕНА:**

1. Фирма, у смислу закона, јесте сваки истакнути назив или име које упућује на то да правно или физичко лице обавља одређену делатност, без обзира да ли се обележје налази са улице, у ходнику, дворишту, на степеништу, улазним вратима или на ма ком другом месту зграде, бараке и др. где се налази пословна просторија у којој се основна делатност или занимање обавља.

Правно или физичко лице комуналну таксу плаћа према својој основној делатности или делатности која се обавља у самом објекту.

2. Обвезник комуналне таксе за истицање фирме на пословном простору дужан је да поднесе пријаву за утврђивање обавезе по основу комуналне таксе организационој јединици општинске управе општине Жабари надлежној за локалну пореску администрацију у року од 15 дана од дана издавања решења о регистрацији од стране надлежног органа, а преко портала Јединственог информационог система локалних пореских администрација.

3. Обвезник комуналне таксе за истицање фирме на пословном простору који је поднео пријаву није у обавези да за исти пословни простор подноси нову пријаву, осим у случају промене података садржаних у пријави које се односе на промену пословног седишта.

4. Ако обвезник има више истакнутих фирми на истом објекту, такса се плаћа само за једну фирму.

5. Такса на фирму плаћа се како за седиште тако и за сваку пословну јединицу обвезника комуналне таксе за истицање фирме на територији општине Жабари. За пословне јединице фирми чије је седиште на територији општине Жабари такса се умањује за 40% од прописаног износа.

6. Правна лица која су према закону којим се уређује рачуноводство разврстана у средња правна лица, као и предузетници и мала правна лица која имају годишњи приход преко 50.000.000 динара (осим предузетника и правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају на годишњем нивоу највише до две просечне зараде остварене на територији општине Жабари

Правна лица која су према закону којим се уређује рачуноводство разврстана у велика правна лица (осим правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају на годишњем нивоу највише до три просечне зараде остварене на територији општине Жабари

Правна лица која су према закону којим се уређује рачуноводство разврстана у велика, средња и мала правна лица, у смислу закона којим се уређује рачуноводство и предузетници, а обављају делатности банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека) фирмарину плаћају на годишњем нивоу до десет просечних зарада остварених на територији општине Жабари.

Под просечном зарадом сматра се просечна зарада по запосленом остварена на територији општине Жабари у периоду јануар-август године која претходи години за коју се утврђује фирмарина, према подацима републичког органа надлежног за послове статистике.

7. Предузетници и правна лица која су према закону којим се уређује рачуноводство разврстана у мала правна лица (осим предузетника и правних лица која обављају делатности: банкарства; осигурања имовине и лица; производње и трговине нафтом и нафтним дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), а имају годишњи приход до 50.000.000,00 динара, не плаћају локалну комуналну таксу за истицање фирме на пословном простору.

Таксене обавезе из овог тарифног броја ослобођени су државни органи, јединице локалне самоуправе, јавне службе чији је оснивач општина Жабари и чији се материјални трошкови финансирају из буџета општине, основне и средње школе, установе социјалне заштите, установе здравствене заштите као и друга правна лица која се финансирају из буџета, предузетници који обављају делатност у области старих заната - кројачи народних одела, ужари, казанџије, димничари, лончарски, грнчарски, поткивачки, оштрачки, израда фрула, двојница, гусала и осталих народних инструмената, јорганџијски, опанчарски, бунарџијски, сарачки, оптичарски, као и израда предмета који имају естетско обележје народног стваралаштва и слично у смислу члана 3. и 4. Правилника о одређивању послова који се сматрају старим и уметничким занатима, односно пословима домаће радиности, начину сертификовања истих и вођењу посебне евиденције издатих сертификата ("Сл. гласник РС", бр. 56/2012).

Спортски клубови, удружења грађана, хуманитарне организације и остале недобитне организације ослобођени су плаћања комуналне таксе.

Предузетницима који су привремено одјавили обављање делатности умањује се годишњи износ таксе овог тарифног броја за време трајања привремене одјаве (с тим да за време трајања привремене одјаве фирма није истакнута).

8. Такса из овог тарифног броја плаћа се на основу задужења Одељења за буџет и финансије –Одсека за утврђивање и наплату локалних прихода, месечно у висини 1/12 годишњег износа комуналне таксе и то до 15. у месецу.

Разлику у износу таксе по решењу из претходне године и решења за текућу годину обвезник је дужан да измири у року од 15 дана од дана достављања решења о утврђивању обавеза за текућу годину.

|  |  |  |
| --- | --- | --- |
| Уплатни рачун | Број уплатног рачуна | Позив на број одобрења |
| Јимунална тајса за истицање фирме на пословном простору | 840-716111843-35 | По решењу надлежног органа |

**ТАРИФНИ БРОЈ 2.**

За држање моторних друмских и прикључних возила, утврђује се годишња такса и то:

|  |  |  |
| --- | --- | --- |
| Редни број | Врста возила | Износ таксе |
| 1 | ТЕРЕТНА ВОЗИЛА |  |
| 1.1 | За камионе до 2 т носивости | 1.730 |
| 2.1 | За камионе од 2 т до 5 т носивости | 2.300 |
| 3.1 | За камионе од 5 т до 12 т носивости | 4.020 |
| 4.1 | За камионе преко 12 т носивости | 5.740 |
| 2. | За теретне и радне приколице (за путничке аутомобиле) | 570 |
| 3. | ПУТНИЧКО ВОЗИЛО |  |
| 3.1 | До 1.150 цм3 | 570 |
| 3.2 | Преко 1.150 цм3 до 1.300 цм3 | 1.140 |
| 3.3 | Преко 1.300 цм3 до 1.600 цм3 | 1.720 |
| 3.4 | Преко 1.600 цм3 до 2.000 цм3 | 2.300 |
| 3.5 | Преко 2.000 цм3 до 3.000 цм3 | 3.470 |
| 3.6 | Преко 3.000 цм3 | 5.740 |
| 4. | МОТОЦИКЛИ |  |
| 4.1 | До 125 цм3 | 460 |
| 4.2 | Преко 125 цм3 до 250 цм3 | 680 |
| 4.3 | Преко 250 цм3 до 500 цм3 | 1.140 |
| 4.4 | Преко 500 цм3 до 1.200 цм3 | 1.390 |
| 4.5 | Преко 1.200 цм3 | 1.800 |
| 5. | АУТОБУС И КОМБИ БУСЕВИ |  |
|  | По регистрованом седишту | 50 |
| 6. | ПРИКЉУЧНА ВОЗИЛА, ТЕРЕТНЕ ПРИКОЛИЦЕ, ПОЛУПРИКОЛИЦЕ И СПЕЦИЈАЛНЕ ТЕРЕТНЕ ПРИКОЛИЦЕ ЗА ПРЕВОЗ ОДРЕЂЕНИХ ВРСТА ТЕРЕТА |  |
| 6.1 | 1т Носивости | 460 |
| 6.2 | Од 1 т до 5 т носивости | 800 |
| 6.3 | Од 5 т до 10 т носивости | 1.090 |
| 6.4 | Од 10 т до 12 т носивости | 1.500 |
| 6.5 | Носивости преко 12 т | 2.300 |
| 7. | ВУЧНА ВОЗИЛА (ТЕГЉАЧИ) чија је снага мотора |  |
| 7.1 | До 66 киловата | 1.720 |
| 7.2 | Од 66 до 96 киловата | 2.300 |
| 7.3 | Од 96 до 132 киловата | 2.900 |
| 7.4 | Од 132 до 177 киловата | 3.470 |
| 7.5 | Преко 177 киловата | 4.610 |
| 8. | ЗА РАДНА ВОЗИЛА, СПЕЦИЈАЛНА АДАПТИРАНА ВОЗИЛА ЗА ПРЕВОЗ РЕКВИЗИТА ЗА ПУТУЈУЋЕ ЗАБАВЕ, РАДЊЕ И АТЕСТИРАНА СПЕЦИЈАЛИЗОВАНА ВОЗИЛА ЗА ПРЕВОЗ ПЧЕЛА | 1.140 |

НАПОМЕНА

1.Таксу из овог тарифног броја утврђује и наплаћује Министарство унутрашњих послова приликом регистрације или продужетка регистрације моторних и прикључних возила.

Орган надлежан за регистрацију возила одбиће захтев за регистрацију уколико није достављен доказ о уплати таксе по овом тарифном броју.

Такса из овог тарифног броја плаћа се једанпут годишње у моменту регистрације или продужетка регистрације возила, унапред за 12 месеци.

2. Таксу из овог тарифног броја не плаћају:

1) особе са инвалидитетом са 80 или више процената телесног оштећења, на једно возило, које се на њено име прво региструје у једној години;

2) особе са инвалидитетом код којих постоји телесно оштећење које има за последицу неспособност доњих екстремитета ногу од 60 или више процената, на једно возило, које се на њено име прво региструје у једној години;

3) родитељи вишеструко ометене деце која су у отвореној заштити, односно о којима родитељи непосредно брину, на једно возило, које се на њихово име, односно на име једног од њих, прво региструје у једној години;

4) организације особа са инвалидитетом основане са циљем пружања помоћи лицима са инвалидитетом, које су регистроване у складу са законом за возила прилагођена искључиво за превоз њихових чланова;

Лица која испуњавају услове за остваривање права из ове тачке, подносе доказе о испуњености услова за годину у којој се врши регистрација.

Такса по овом тарифном броју плаћа се приликом регистрације, и то:

|  |  |
| --- | --- |
| **Уплатни рачун** | **Број уплатног рачуна** |
| Комунална такса за држање моторних друмских и прикључних возила, осим пољопривредних возила и машина | 840-714513843-04 |

**ТАРИФНИ БРОЈ 3.**

За држање средстава за игру - забавне игре (билијар, пикадо, флипери, електронске видео игре, сега-апарати, забавне игре на рачунарима, симулатори, видео аутомати, и др. сличне игре) такса се утврђује у дневном износу по једном средству за игру:

Прва зона – 20,00 дин.

Друга зона - 18,00

Трећа зона – 15,00

НАПОМЕНА:

1. Под забавним играма сматрају се игре на рачунарима, симулаторима, видео-аутоматима, флиперима и другим сличним направама које се стављају у погон помоћу новца или жетона, пикадо, билијар и друге сличне игре, у којима се учествује уз наплату, а у којима учесник не може остварити добитак у новцу, стварима, услугама или правима, већ право на једну или више бесплатних игара исте врсте.

2. Обвезник таксе из овог тарифног броја је корисник простора (правно лице или предузетник - физичко лице) који држи средства за игру (забавне игре) у том простору.

3. Обвезник комуналне таксе за држање средстава за игру ("забавне игре") дужан је да поднесе пријаву за утврђивање обавезе по основу комуналне таксе Одељењу за буџет и финансије – Одсеку за утврђивање и наплату локалних прихода, у року од 15 дана од дана почетка држања средстава на игру.

4. Ако обвезник комуналне таксе за држање средстава за игру ("забавне игре") није поднео пријаву за утврђивање обавезе по основу комуналне таксе по овом тарифном броју, Одељење за буџет и финансије – Одсек за утврђивање и наплату локалних прихода доноси решење којим утврђује обвезника и износ локалне комуналне таксе на основу записника надлежног инспектора, а обвезник накнаде је дужан да накнаду плаћа до престанка држања средстава за игру, када је дужан да достави писмену изјаву надлежном пореском органу о престанку држања ових средстава.

5. Обвезник је дужан да таксу из овог тарифног броја плаћа до 15.-ог у месецу за претходни месец.

|  |  |  |
| --- | --- | --- |
| Уплатни рачун | Број уплатног рачуна | Позив на број одобрења |
| Комунална такса за држање средстава за игру ("забавне игре") | 840-714572843-29 | По решењу надлежног органа |

**СКУПШТИНА ОПШТИНЕ ЖАБАРИ**

**Број \_\_\_\_\_\_\_\_\_\_\_\_\_\_**

**У Жабарима, дана\_\_\_\_\_\_\_\_\_\_\_**

**ПРЕДСЕДНИК**

**Дејан Адамовић**

**О Б Р А З Л О Ж Е Њ Е**

Правни основ за доношење одлука о локалним таксама и садржан је у одговарајућим одредбама Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн. и 95/2018 - др. Закон….111/2021), којима су уређени услови за увођење локалних такса, које су изворни приход Општине.

На основу Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 - др. закон), утврђује начин и мерила којима се одређује висина локалних комуналних такси по прописаним тарифама, поштујући при том законска ограничења.

Чланом 15 прописано је за које облике се могу уводити локалне комуналне таксе

Сходно члану 15а предузетници и правна лица која су према закону којим се уређује рачуноводство разврстана у мала правна лица (осим предузетника и правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), а имају годишњи приход до 50.000.000 динара, не плаћају локалну комуналну таксу за истицање фирме на пословном простору (у даљем тексту: фирмарина).

Правна лица која су према закону којим се уређује рачуноводство разврстана у средња правна лица, као и предузетници и мала правна лица која имају годишњи приход преко 50.000.000 динара (осим предузетника и правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају на годишњем нивоу највише до две просечне зараде.

Правна лица која су према закону којим се уређује рачуноводство разврстана у велика правна лица (осим правних лица која обављају делатности: банкарства; осигурања имовине и лица; производње и трговине нафтом и дериватима нафте; производње и трговине на велико дуванским производима; производње цемента; поштанских, мобилних и телефонских услуга; електропривреде; казина, коцкарница, кладионица, бинго сала и пружања коцкарских услуга и ноћних барова и дискотека), фирмарину плаћају на годишњем нивоу највише до три просечне зараде.

Правна лица која су према закону којим се уређује рачуноводство разврстана у велика, средња и мала правна лица, у смислу закона којим се уређује рачуноводство и предузетници, а обављају делатности банкарства, осигурања имовине и лица, производње и трговине нафтом и дериватима нафте, производње и трговине на велико дуванским производима, производње цемента, поштанских, мобилних и телефонских услуга, електропривреде, казина, коцкарница, кладионица, бинго сала и пружања коцкарских услуга и ноћних барова и дискотека, фирмарину плаћају на годишњем нивоу највише до десет просечних зарада.

Под просечном зарадом, у смислу ст. 2, 3. и 4. овог члана, сматра се просечна зарада по запосленом остварена на територији јединице локалне самоуправе у периоду јануар - август године која претходи години за коју се утврђује фирмарина, према подацима републичког органа надлежног за послове статистике (просечна зарада за период јануар – август 2022. године према подацима органа надлежног за послове статистике за територију општине Жабари износи 55.749,00 динара, без пореза и доприноса).

Изузетно од ст. 3. и 4. овог члана, јединица локалне самоуправе може утврдити и већи износ фирмарине, уз претходну сагласност министарства надлежног за финансије.

Сходно члану 15в прописани су највиши износ локалне комуналне таксе за држање моторних друмских и прикључних возила, осим пољопривредних возила и машина, која се плаћа приликом регистрације возила.

Највиши износи локалне комуналне таксе из става 1. овог члана усклађују се годишње, са годишњим индексом потрошачких цена, који објављује републички орган надлежан за послове статистике, при чему се заокруживање врши тако што се износ до пет динара не узима у обзир, а износ преко пет динара заокружује на десет динара.

Приликом усклађивања највиших износа локалне комуналне таксе, у складу са ставом 2. овог члана, основице за усклађивање су последњи објављени усклађени највиши износи локалне комуналне таксе.

Влада, на предлог министарства надлежног за послове финансија, објављује усклађене највише износе локалне комуналне таксе из става 1. овог члана.

Објављени усклађени највиши износи локалне комуналне таксе из става 4. овог члана примењују се од првог дана наредног месеца од дана објављивања у "Службеном гласнику Републике Србије."

У случају да јединица локалне самоуправе пропише више износе ове таксе од износа прописаних у ставу 1. овог члана, примењиваће се највиши износи прописани овим законом.

Члан 17. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 - др. закон) предвиђено је да јединица локалне самоуправе може утврдити локалне комуналне таксе у различитој висини зависно од врсте делатности, површине и техничко-употребних карактеристика објеката, величине правног лица у смислу закона којим се уређује рачуноводство и по деловима територије, односно у зонама у којима се налазе објекти, предмети или врше услуге за које се плаћају таксе.

Чланом 18. истог закона прописано је да се актом скупштине јединице локалне самоуправе, којим се уводи локална комунална такса, утврђују обвезници, висина, олакшице, рокови и начин плаћања локалне комуналне таксе.

Чланом 32. тач. 3) и 13) Закона о локалној самоуправи ("Сл. гласник РС", бр. 129/2007, 83/2014 - др. закон, 101/2016 - др. закон, 47/2018 и 111/2021 - др. закон) предвиђено је да скупштина општине, у складу са законом утврђује стопе изворних прихода општине, као и начин и мерила за одређивање висине локалних такси и накнада, те утврђује општинске таксе и друге локалне приходе који општини припадају по закону.

У складу са Законом о финансирању локалне самоуправе и Законом о трговини ("Сл. гласник РС", бр. 52/2019), фирмарина се плаћа када је фирма истакнута, укључујући ситуацију када постоји обавеза истицања фирме за одређена друштва (трговце). Закон о трговини у члану 32. прописује да је трговац дужан да на продајном месту има видно истакнуто пословно име, односно назив или скраћено пословно име.

Законским одредбама су утврђене надлежности општине у погледу својих изворних јавних прихода, укључујући локалну комуналну таксу за истицање фирме на пословном простору (фирмарину). Општини припадају ти приходи остварени на њеној територији. Такође, прописано је да ако се на једном пословном објекту налази више истакнутих фирми истог обвезника, такса се плаћа само за једну фирму, а за сваку фирму истакнуту ван пословног објекта плаћа се такса за сваку истакнуту фирму. Законом су прописани критеријуми за ослобођење од плаћања локалне комуналне таксе за истицање фирме на пословном простору (фирмарину) и њена максимална висина на годишњем нивоу, који се примењују и на случај када исти обвезник има више пословних објеката у више општина са више истакнутих фирми.

Одредбама Статута општине Жабари ("Службени гласник општине Жабари", бр. 1/19), предвиђено је да Општина преко својих органа, у складу са Уставом и законом утврђује стопе изворних прихода града, као и начин и мерила за одређивање висине локалних такси и накнада.

У складу са Статутом општине Жабари, доношење ове одлуке у надлежности је Скупштине општине Жабари.

II- РАЗЛОЗИ ЗА ДОНОШЕЊЕ ОДЛУКЕ

Стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом.

Одлука из става 1. овог члана доноси се након одржавања јавне расправе, а може се мењати највише једанпут годишње, и то у поступку утврђивања буџета јединице локалне самоуправе за наредну годину.

Изузетно, одлука из става 1. овог члана може се изменити и у случају доношења, односно измене закона или другог прописа којим се уређују изворни приходи јединице локалне самоуправе.

Одлука се објављује на начин на који се објављују акти јединице локалне самоуправе.

Одлуком о локалним комуналним таксама извршено је усклађивање са Законом о финасирању локалне самоуправе у погледу законских решења која су регулисала лимите за утврђивање појединих таксених облика и одређивање таксених обвезника.

Чланом15в Закона о финансирању локалне самоуправе Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн. и 111/2021 - др. закон),прописани су највиши износи локалне комуналне таксе за држање моторних друмских и прикључних возила, осим пољопривредних возила и машина, која се плаћа приликом регистрације возила.

Обрађивач

Одељење за буџет и финансије

Одсек за утврђивање и наплату локалних прихода

НАЧЕЛНИК ОПШТИНСКЕ УПРАВЕ

Небојша Миловановић